ምክትል ጠቅላይ ሚኒስትር ደመቀ በሳዑዲ አረቢያ በተዘጋጀው የኢንቨስትመንት ፎረም ላይ እየተሳተፉ ነው
በኢፌዴሪ ምክትል  በምክትል ጠቅላይ ሚንስትር አቶ ደመቀ መኮንን የሚመራ ከፍተኛ የመንግስት ባላስልጣናት ልዑክ በሳዑዲ አረቢያ ሪያድ ትናንት በተከፈተው ዓለም አቀፍ የኢንቨሰትመንት ፎረም ላይ እየተሳተፈ ይገኛል።ከጥቅምት 13 እስከ 15 የሚካሄደው  የኢንቨስትመንት ፎረም ላይ ምክትል ጠቅላይ ሚንስትር አቶ ደመቀ አፍሪካን በመወከል፥ የአህጉሪቱን እምቅ የኢንቨስትመንት አማራጮች እና መፃዒ ዕድሎችን በተመለከተ ንግግር እንደሚያደርጉ ይጠበቃል።በተመሳሳይ በኢትዮጵያ ያሉ የኢንቨስትመንት አማራጮችን ለማስተዋወቅ እና አለም አቀፍ ባለሃብቶችን ለመሳብ የሚያግዙ መልዕክቶችን እንደሚያስተላልፉ ተነግሯል።ከፎረሙ ጎን ለጎን ምክትል ጠቅላይ ሚንስትሩ ከሳዑዲ አረቢያ ከፍተኛ የመንግስት የስራ ኃላፊዎች ጋር የሁለትዮሽ ግንኙነትን በሚያጠናክሩ ጉዳዮች ዙሪያ ውይይት ያደርጋሉ ተብሏል።ምክትል ጠቅላይ ሚንስትር አቶ ደመቀ መኮንን በፎረሙ ለመሳተፍ ለሊት ሪያድ ሲገቡ የሳውድ አረቢያ ከፍተኛ የመንግስት የስራ ሃላፊዎች በክብር ተቀብለዋቸዋል።(ኤፍ ቢ ሲ)